แนะ2บริการใหม่ เพิ่มรายได้แบงก์
ศูนย์วิเคราะห์เศรษฐกิจทีเอ็มบีประเมินว่า ปี 2558 ธนาคารพาณิชย์จะปล่อยสินเชื่อได้เพิ่มขึ้น 7-8% หรือคิดเป็นเม็ดเงินสินเชื่อประมาณ 8 แสนล้านบาท แนวโน้มดีขึ้นจากปี 2557 ที่สินเชื่อขยายตัวเพียง 5% เนื่องจากความไม่แน่นทางการเมือง ขณะที่ปีนี้ การเมืองเริ่มนิ่งและรัฐบาลมีนโยบายกระตุ้นเศรษฐกิจที่เดินหน้าได้ดีกว่าเดิม&nbsp;
14 เม.ย. 2558

ศูนย์วิเคราะห์เศรษฐกิจทีเอ็มบีประเมินว่า ปี 2558 ธนาคารพาณิชย์จะปล่อยสินเชื่อได้เพิ่มขึ้น 7-8% หรือคิดเป็นเม็ดเงินสินเชื่อประมาณ 8 แสนล้านบาท แนวโน้มดีขึ้นจากปี 2557 ที่สินเชื่อขยายตัวเพียง 5% เนื่องจากความไม่แน่นทางการเมือง ขณะที่ปีนี้ การเมืองเริ่มนิ่งและรัฐบาลมีนโยบายกระตุ้นเศรษฐกิจที่เดินหน้าได้ดีกว่าเดิม  
อย่างไรก็ตาม แม้สินเชื่อปีนี้จะขยายตัวแต่อัตราดอกเบี้ยที่ทรงตัวในระดับต่ำ ทำให้รายได้จากค่าธรรมเนียมจะมีความสำคัญต่อการหารายได้ของธนาคารพาณิชย์มากขึ้น เห็นได้จาก 3 ปีที่ผ่านมารายได้จากค่าธรรมเนียมมีสัดส่วนที่เพิ่มขึ้นจาก 15.8% ในปี 2555 เป็น 16.3% และ 17% ในปี 2556 และ 2557 ตามลำดับ และยังมีแนวโน้มจะเพิ่มขึ้นอีก รับแรงหนุนจากเทคโนโลยีใหม่ๆ ที่ทำให้ธนาคารสามารถนำเสนอผลิตภัณฑ์หรือบริการเสริมเพื่อสร้างมูลค่าเพิ่มให้แก่ผู้บริโภค
ทีเอ็มบียังประเมินว่าผลิตภัณฑ์ที่เริ่มมีความโดดเด่น ได้แก่ การให้บริการผ่านระบบดิจิทัล หรือดิจิทัลแบงก์กิ้งที่มีโอกาสเติบโตรวดเร็ว ธุรกรรมเทรดไฟแนนซ์ หรือสินเชื่อเพื่อค้า โดยเฉพาะกับตลาดลูกค้ากลุ่มเอสเอ็มอี เนื่องจากกิจการขนาดกลางและขนาดเล็กมีโอกาสทางธุรกรรมการค้าการลงทุนระหว่างกันในภูมิภาคอาเซียนมากขึ้น รวมทั้งธนาคารกลางประเทศสมาชิกทั้ง 10 ประเทศ ได้จัดทำหลักเกณฑ์การเปิดเผยข้อมูลบริการทางการเงินสำหรับธุรกรรมการค้าระหว่างประเทศ เพื่อใช้เปรียบเทียบในการตัดสินใจเลือกใช้บริการได้